CELEX: 62020TN0456
Language: hu
Date: 2020-07-16 00:00:00
Title: T-456/20. sz. ügy: 2020. július 16-án benyújtott kereset – LA kontra Bizottság

31.8.2020   
            
            
               HU
            
            
               Az Európai Unió Hivatalos Lapja
            
            
               C 287/43
            
         
      2020. július 16-án benyújtott kereset – LA kontra Bizottság
      (T-456/20. sz. ügy)
      (2020/C 287/63)
      Az eljárás nyelve: olasz
      
         Felek
      
      
         Felperes: LA (képviselő: M. Velardo ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék semmisítse meg az alábbi határozatokat:
      
                  —
               
               
                  a 2019. június 20-i határozat, amely a felperest nem tünteti fel az EPSO/AD/371/19. sz. versenyvizsga értékelő központban tartandó következő szakaszára bocsátott jelöltek listáján;
               
            
                  —
               
               
                  a 2019. szeptember 24-i határozat, amely elutasítja a felülvizsgálat iránti kérelmet;
               
            
                  —
               
               
                  a 2020. április 6-i határozat, amely elutasítja a felperesnek a személyzeti szabályzat 90. cikkének (2) bekezdése alapján benyújtott panaszát.
               
            A felperes azt kéri továbbá, hogy a Törvényszék a Bizottságot kötelezze a költségek viselésére.
      
         Jogalapok és fontosabb érvek
      
      A felperes keresete alátámasztása érdekében négy jogalapra hivatkozik.
      
                  1.
               
               
                  Első, nyilvánvaló értékelési hibára alapított jogalap
                  
                              —
                           
                           
                              A felperes e tekintetben a versenyvizsga-felhívás megsértésére (a személyzeti szabályzat III. melléklete 5. cikkének (1) bekezdése) hivatkozik, amennyiben a vizsgabizottság nem vette figyelembe az ő szaktudását, nyilvánvaló ellentmondásban a versenyvizsga-felhívás előírásaival és a sikeres jelöltekre bízott feladatokkal.
                           
                        
            
                  2.
               
               
                  Második, az egyenlőség elvére alapított jogalap.
                  
                              —
                           
                           
                              A felperes e tekintetben arra hivatkozik, hogy a vizsgabizottság a tehetségszűrő szakaszában nem a versenyvizsga-felhívásban foglalt értékelési szempontokat vette alapul, ekként nem biztosította a jelöltek közötti egyenlő bánásmódot.
                           
                        
            
                  3
               
               
                  Harmadik, az indokolási kötelezettség megsértésére és az eljárás felei közötti egyenlőség ehhez kapcsolódó elvének (az Alapjogi Charta 47. cikke) a megsértésére alapított jogalap.
                  
                              —
                           
                           
                              A felperes e tekintetben felrója, hogy a megtámadott határozatoknak nincs érdemi indokolásuk, ami hátrányosan érinti az ő védelemhez való jogát, valamint az eljárás felei közötti egyenlőséget.
                           
                        
            
                  4.
               
               
                  Negyedik, a versenyvizsga-felhívással szemben az EUMSZ 277. cikk alapján előterjesztett jogellenességi kifogásra alapított jogalap.
                  
                              —
                           
                           
                              A felperes e tekintetben arra hivatkozik, hogy, ellentétben a személyzeti szabályzat III. melléklete 1. cikkének e) pontjával, amely a kinevezésre jogosult hatóság számára tartja fenn a vizsgák jellegének, típusának és értékelésük módjának meghatározását, a jelen eljárásban a súlyozási tényezők meghatározásáról a vizsgabizottság döntött, noha az a fent hivatkozott rendelkezés értelmében a kinevezésre jogosult hatáskör jogkörébe tartozott volna.